Fimbulvetr

Fimbulvetr (muinaspõhja 'võimas talv', 'hiidtalv', eesti keelde tõlgitud Igikestev talvNoorem Edda. Tlk R. Sepp ja SuurtalvM. Mägi. Viikingiaegne Eesti. Tallinn, 2017) on skandinaavia mütoloogias esimene neljast maailmalõpu-katastroofist, mis eelnevad jumalate hukule (Ragnarök).

 Kirjeldus 
Fimbulvetr on muinaspõhja mütoloogias karm talv, mis kestab kolm aastat järjest.  Lumi sajab kõigist suundadest, külm lõpetab kogu elu ja sellele talvele järgnevad lugematud sõjad.

Esimene teadaolev kirjeldus sellest sündmusest ilmub "Vanemas Eddas". Õpetuslaulus "Vafþrúðnismál" ("Vafthruudniri lugu") esitab Odin jöötun Vafthruudnirile küsimuse, kes inimestest jääb Fimbulvetri ajal ellu. Vafthruudnir vastab, et ellu jäävad Líf ja Lífþrasir, kes elavad Hoddmímis holti nimelises metsas.

Kirjeldus kolmest järjestikku vältavast talvest, mil päike ei paista ja lumi tuiskab igast ilmakaarest, leidub Snorri Sturlusoni proosatekstis "Nooremas Eddas"Fimbulvetr. - Encyclopedia Mythica

 Seosed 
On arvatud, et müüt on seotud 535.–536. aasta kliimakatastroofiga, mil kogu Euroopas langesid keskmised temperatuurid võrreldes varasema ajaga märgatavalt ja mille mõju ulatus 650. aastateniB. Amundsen. The long, harsh Fimbul winter is not a myth. - sciencenorway.no.

Taanis, Norras, Rootsis ja muis põhjamaades kasutatakse muinaspõhja keelest laenatud nimetust ülekantud tähenduses tähistamaks erakordelt karmi ja külma talve.FIMBULVINTER. - Svenska Akademiens Ordbok

 Vaata ka 
 Eshatoloogia
 Laki
 Tuumatalv
 Ragnarök

 Viited 

 Välislingid 
 Fimbulvetr. - Encyclopedia Mythica
  Fimbulwinter and the Climate Catastrophe of the Migration Period. - Roter Geysir
 B. Amundsen. The long, harsh Fimbul winter is not a myth. - sciencenorway.no

Kategooria:Skandinaavia mütoloogia